fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

sydenn gesporet, desuluesten vpgemelten partyen gutlick to entscheden willich vnd gheneget synt vnd darumme de Jrringe vnd boswernysse tusken en erwassenn, gantzliken lutterlyken vnd to male, to henden der vorordentenn
sie durch de gutlick vnd entlick to entschedenn
gestalt, ock togesecht gelauet vnd vorwilliget
sullen dersuluesten erkentenysse vast stedhe
vnnd vnuorbrocklick to holden, dat se to groten
danck angenomen hebbenn
Dem na erkennen dre obgemelte vnpartychlihen
vorordenten gemeyner hanze Stede itzunt to Lubeck
vorsammelt, dat alle Jrringen, beswernis Jniurien
vnd gespenne so sick Jn der veyden latest ledenn
wente anher erhauen vnd erwassen mochtenn
hebben twisken den Ersamen vorsichtigen wisen
1518-06-19_Rezess_(HAStK-RBA_Best__82_A10_e)

herenn Burgermeisternn vnd Ratmannenn
der beider Stede Lubeck vnnd dantzick, geslicht
gedempt gentzlyken vnd to male entschedenn
hengelacht synn vnd blyuen sullen Sall ock
de erste artikell, des tractates vnd Recesses Annj
vndecimj vpgericht van macht dusses Jegenwardigen sprokes vpgehauen doet vnd machtlosz synn, vnd sullen die vorschreuenn Stede
alle vorleden vnwille Jrrungen vnd gespenne
Jn vorgetent stellen vnd nu vortan, eyn des
anderen schadenn, nadell vnnd boswernysse
vormyden vnd eyn yeder dem anderenn gunst
willenn vnd fruntscup, wo sick na fruntliker
vorwentenissz vorenynge vnd guder naberscup gebort) ertogen vnd sick hir vor, nha
vormoghenn der gemeyner Stede Statuten
gesettenn vnnd Recessen holdenn
1518-06-19_Rezess_(HAStK-RBA_Best__82_A10_e)

Dyt nageschreuenn ys muntlick ertzalt
vnnd gsecht wordenn
Synt ok de gemeyne vorordenten der Stede
itz alhir to Lubeck vorgadert, gutlikes flites
bogerennde, off eynich olde haet, nackell vnd
vnwille, twischen ene wente noch gewest were
Gode to laue, den vorordenten der Stede tho
eren vnd sick suluest to nutte vnd gude den
suluestenn gentzlick vnd to male eradiceren
vortyen vorgetten vnd vallen to laten, dairmede nu vortan frede fruntscopp vnd eyndracht twysken one underholden moghe
werdenn
De her Borgermester to Lubeck hefft gdachten
1518-06-19_Rezess_(HAStK-RBA_Best__82_A10_e)

herenn radessendebaden orer moye vnnd vorgewantenn
flytes vpt hochlikeste gedancket, vnd ghedanen affsproke gutlick angenamen, willen
ock den Ersamen van dantzick na alleme vormoge gutlick vnnd fruntlick wesen, Men
scholde se ock nicht anders dan de frunde
sporenn
De her Borgermeister vann dantzick na bosprake hefft
vorgegeuen So denne der Jrringen sake eynen
sproch gedaen, dar denne Jnne we clegher
vnd antworder nicht ircleret, ock de flyt dorch
sze vorgewendet vorswegenn, vnd dat dar mede
de vpgemelte recessz gedempet, derhaluenn
se sick vnd ore personen mercklyken voldenn
bosweret, so se van Ambegynne vp den recessz
1518-06-19_Rezess_(HAStK-RBA_Best__82_A10_e)

vnd nicht anders der Jniuriehaluen tho erkennen vorbleuenn vnnd derhaluen ghebedenn, dat men wolde betrachten wat oren
personen dar ane gelegen Tor fruntscopp
mit den van Lubeck to underholdenn weren
se woll geneget etc
Na bosprake is gedachten van dantzick gsecht
wen de Steder eynen richtlyken affsprake hedden doen willenn, hadden guder mate wol gewetenn Jn wat gestalt kleger vnd antwerdesman to Jrnennen De reces were ock nicht
vordempet wente de sproch alleynen vp dhe
vormente Jniurie ergangen etc Biddende des eyn
beuogent to hebbende etc
De van dantzick hebben wedder gesecht dat
1518-06-19_Rezess_(HAStK-RBA_Best__82_A10_e)

se nichtes anders den der Jniurien na lude des
vilgenanten Recesses vorbleuen dewyle denne
dorch den affsproke de reces vordempet, gedachten
derhaluen noch dat eyne noch dat andere antonemdende, dar van ock protestation gedaen
vnd Jn dessen recessz bogert mede antotekende
De ersamen van Lubeck hebben gnanten affsproke
myt beharlyker dancksegginge angenamenn
vnd steldenn to irkantenysse, wer de van dantzsick orer vorblyuynge na, de nycht schuldich
antonemende vnd der beuogent to hebben vnd
bogerden ore annemynge Jn dyt reces to tekenen
latenn Dar de van dantzick bauen vnd tegen
sodanen affsproke, se enyger mate bosweringe
to tofugende, edder to gescheende, erduldende edder
vorhengende wurden, se sunder borlyke trost vnd
Hulpe nicht tolatenn
1518-06-19_Rezess_(HAStK-RBA_Best__82_A10_e)

Vnd is als de van dantzick, by vorygher menynge
vnd protestation gebleuen
Na velen anderen declaration den gdachten van
dantzick gdaen, hebbenn de hernn radessendebaden vnnd
schedeshernn na bosprake samptlyken vnd Jnth
bsunderen vor grote vorclenynge angenamen
dat one togemeten, dat se anders scolden Jnghenamen dan wo gesecht vnnd vorbleuen vnd
anders affgespraken dan wo borlich etc myth
mer reden etc Slutende neffens anderen redernn
gemeyner Stede dattet by dem gedanen affsproke
blyuen muste dat sick gedachten van dantzick
sodans ock bylligenn beuogen lethen etc
Vnd hebben vilgenanten van dantzick wo vorhen
gesecht, dat se na lude des recesses vnd alleyne
der Jniurien vorbleuen, derhaluen one eyn noch
1518-06-19_Rezess_(HAStK-RBA_Best__82_A10_e)

ander anthonemende, dar van se protesterden etc
Dinxstedages morgen to vij slegen als de Lectura
des Recesses contynueret vnd als vnder anderen, to denne artikell der Schepebuwynge der
butenhenseschen Jn den Stedenn etc hebbenn
de Ersamenn van dantzick gesecht, dat vp itzyger gelegenicheit sodan artikel one nicht annemelick
Js derhaluen durch de hernn radessendebaden ircleringe
gdaen, dat eyne Jdere Stat, it dar mede na orer
gelegenicheit holdenn schall
hebben ock desuluen van dantzick protestation
gdaen van guderen beosten der maze, deme copmanne gen schott to betalen Js yedoch sodane pro¬
1518-06-19_Rezess_(HAStK-RBA_Best__82_A10_e)

testation nicht angenamenn
Tor vesper syn gelesen de breue des hernn hochmesters to Prutzenn vnd der van konyngsberge
ore Session bedrepende, bauen de Ersamen van dantzick
etc derwegen se sick ock ores vtebliuendes entschuldigen
Vnd hebben gdachten van dantzick na bosprake gsecht
dat se lange tijt her to xl edder l yaren vngeferlich
Jn der possession der session gewesen vnd de vann
konyngesberge vaken vthghebleuen, de van dantzick
sampt den van Torn vnd elbynge vngesparder
koste vnd euentur ock farlicheide, de dachuarde boschicket, wo den van konyngesberge ock temelick den
forsten der Session haluen antofallen stelleden tho
Jrkantnysse der hernn radessendebaden Se hadden ok hernn
fursten etc Slutende dat se der gemelten session haluen
syn Jn possessione praeschripta etc
1518-06-19_Rezess_(HAStK-RBA_Best__82_A10_e)

Na bosprake, hebben de hernn radessendebaden ghemener
Stede der van konyngsberge entschuldynghe
nicht nuchsam irkant vnd dat sze sick wo vorhen vorlaten vor den van Melnyngen, by orem
ede na forme der Recesse entschuldigen scolen
Dem hern hochmeister ys to schriuen, dat menn
Jn tokumpstiger dachuart, der Session wyll irkennen vnd de genne dar ouer contenderenn
Jn der fruntscup edder myt rechte to schedenn
Dar negest hefft der Ersame her Aleff rynck Borgermester to coln, den hernn radessendebaden to irkennenn
gegeuen, dat wowoll mennichmall, ghemeyner
ock wen. Steder Sendebaden to irkennen gegeuen
dat syn broder Zeliger, myt syner husfrouwen
1518-06-19_Rezess_(HAStK-RBA_Best__82_A10_e)

van coln dar vp dat mall de pestilentie ouerherich na antwerpen gereyset vnd darsuluest zyn
husfrouwes bouallen vnd eynen Jungen szoene
tor werlt getelet Als de nun vpgewassen vnd
am latesten to Lunden vpt Staelhoff gesonden
hefft de copman one nicht willen annemenn
noch der priuileyen nicht gebruken laten der
meninge, He were Jn der hanse nicht gebarenn
vnd wat darumme geschreuen, ys alle vmbatlick gebleuen Sodenne Jungester dachuart gemeyner Steder radessendebaden irkant, dat he syner ghebort haluen der priuilegien nicht scholde entsettet
wesenn, dan Jn gelyker Stalt, wo ander coplude
der anze der geneten vnd gbruken vnd dar bebeffens gedachtem copmanne gebaden, densuluen
hermen rynck genomet synes broder szone mede
vpt staelhoff vnd glick anderen copluden tho
staden etc Js doch dat alle vmbatlick gebleuen
1518-06-19_Rezess_(HAStK-RBA_Best__82_A10_e)

vnd vorechtlick vpgenamenn Derhaluen
bogerennde, dat de hernn radessendebaden, de dynge by
deme copmanne also neffens oren vorschrifften
voruogen dat sodane vorclenynge vnd vorachtinge der Steder recessz mochte vorbliuen
Vnnd hefft den hernn radessendebaden nicht weynich befrombdet, dat sick de copman, de hulpe stur etc vann
gemeynen Steden bogert vnd doch der Stede beslutynge vnd gebade nichten holden, dan de vorechtlick vpnemenn Js derhaluen Na bosprake
eyndrechtliken Boslaten, dat men dem copmanne
van dissem dage vpt ernstlikste schryuen scall
vnd vorlaten dat desulue copmann gedachten hermen
vp dem Stalhoue priuilegie liberteten v alle des
gennen gewanten vnd sustz ander henze coplude
geneten sunder enigen vnderschett, scholen geneten
1518-06-19_Rezess_(HAStK-RBA_Best__82_A10_e)

bruken vnd gauderen lathenn vp de pene teyn
marck luttiges goldes so vakenn als de copman
offt emant hir entegen deyt an gemeyne Stede
touorfallen vnd dar noch enbauen vp pene vnd
vorbote so de Steder dar to na orem geualle stellende wordenn
Als nu de recessz vortangelesenn vnd ock de affsproke van den hernn radessendebaden tuschen den van Lubeck
vnd dantzick gdaen
Hefft de her Borgermester van dantzick, dar van
Jn der gstalt wo vorhen geprotesterdt vnd is
den auent dar by gebleuenn
Mithweken morgen Js na vorlesinge desses Reresses eyndrechttlyken vorlaten, den afwesenden
1518-06-19_Rezess_(HAStK-RBA_Best__82_A10_e)

Steden to schriuen Sick wo vorlaten to entschuldigen vnd wen denne deme also gschen alsz
denne elker Stat so dat bogert, eynen recessz vth
der cancellie to Lubeck vnd nergenn anderss to
forderen togeuen vnnd to toschickenn
De van Lubeck hebben to irkennen gegeuen dat mercklike koste van one vor geleide vnd sustz deme ghemenen besten to gude gdan vnd noch daglix deden
vnd ore gelt vthgelecht, dat gemene Steder mosten
wedder botalenn etc
Na bosprake Js densulen van Lubeck sodans gutliken
gdancket vnd vorlaten, dat men dat dar mede wo
van oldinges holden schall, dewyle denne sodans
egentlick nicht bowust Js Jn sunder bodenck gnamen
De ersamen van dantzick hebben gsecht, so se vor¬
1518-06-19_Rezess_(HAStK-RBA_Best__82_A10_e)

mals van wegen orer oldesten vorgegeuen, dat se nicht
vor gut ansegen de translatie des Cuntors, derhaluen
nicht konden consenteren Jn de bosendinge, noch vele
myn enige vulmacht van sick geuen, darvan ock geprotesteret Ouers wolden sodans gerne torugge to bringen
gantzer touorsicht, ore oldesten wurden sick aller gebor schickenn
Js ock den van Lubeck macht vnd bouell gegeuenn
van anderen towilligen saken dat gemeyne offt priuate
bolangende vthnamen gemeyner stede na nottrofft
vorschriffte to geuenn
De ersamen von coln hebben ock anroginge gdaen
van dem Schote so de copman uth Engelant dem
copmane to Brugge geuen scall, dattet nutte men
sodans anstan lete, bet de deputerde to antwerpen
kemen etc
Darup dorch de hernn radessendebaden gesecht, dat yt by dem
gennen vormals vorlatenn blyuenn moste
1518-06-19_Rezess_(HAStK-RBA_Best__82_A10_e)

Desuluen van coln hebben ermanynge gdan van etliken vngeschoren lakenen der Johan kamman hefft
moten vngeferlich vor ijc punt sterlingen borge stellen
tegen priuilegia
Jtem van vndochlycheit der Engelschen lakenen etc
Jtem dat de copmann, de borgere de husfrouwen hebben lange gan let, er men de to des copmans rechticheit gestadenn wyll etc
Js vorlaten vanden ersten beiden puncten, an ko matt
na nottrofft van dussem dage to schryuenn
Van den anderen gebreken, scholen de gedeputerden
vulmacht hebben vmme na nottrofft to beterenn
vnd den copman to vnderwisenn
Vnnd hebben den hernn Radessendebaden allenthaluen na formeliker dancksegginge vnd gunstiger grote Jrbedinge
hie mede eynen gutlyken vnd fruntlyken aueschett
genamenn